Klasa: 007-04/23-02/

Ur.broj: 251-84-23-02

Zagreb, 11. siječnja 2023. godine

Z A P I S N I K

**13. sjednice** **Školskog odbora I. gimnazije** u Zagrebu, Avenija Dubrovnik 36, održane dana 11. siječnja 2023**.** godine s početkom u **18:30 sati** u prostorijama Škole.

Prisutni članovi:

1. **Meri Matušan,** predsjednica
2. **Suzana Nebeski Hostić**, članica
3. **Goranka Marković**, članica
4. **Mirjana Radaković,** članica
5. **Nino Buić.** član
6. **Vesna Ozretić,** članica

Ostali prisutni: Dunja Marušić Brezetić, ravnateljica

Ana-Marija Ljubljanović, tajnica

Odsutni članovi koji su ispričali nedolazak:

**Ružica Palijan,** članica

Zapisnik će voditi: Ana-Marija Ljubljanović, tajnica

Predsjedavateljica Školskog odbora Meri Matušan pozdravila je prisutne i konstatirala da sjednici prisustvuje dovoljan broj članova za održavanje sjednice i pravovaljano odlučivanje.

Za sjednicu je preložen sljedeći

**DNEVNI RED**

1. Verifikacija zapisnika prošle sjednice Školskog odbora
2. Zapošljavanje
3. Usvajanje zapisnika za reviziju fonda školske knjižnice
4. Najam (promjene u cijeni)
5. Izmjene financijskog plana za 2023. godinu
6. Ostavka člana školskog odbora
7. Upisi
8. Razno

***Školski odbor jednoglasno usvaja predloženi dnevni red.***

**Ad 1)** **Verifikacija zapisnika XII. sjednice Školskog odbora**

Članovi Školskog odbora jednoglasno potvrđuju zapisnik XII. sjednice Školskog odbora.

**Ad 2) Zapošljavanje**

Profesorica Marija Delić nakon neplaćenog dopusta koji je koristila obavijestila je Školu da se neće vratiti na radno mjesto te je potpisala sporazumni raskid radnog odnosa. Ravnateljica predlaže da polovica njene satnice na neodređeno se pridruži satnici od profesorice Maje Žitko čime bi dobila puno radno vrijeme na neodređeno. Profesorica Maja Žitko ima pola satnice na neodređeno te sukladno važećim propisima nije potreban natječaj. Svi članovi Školskog odbora jednoglasno su suglasni. Profesorici Maji Žitko ponuditi će se ugovor o radu na neodređeno puno radno vrijeme.

Zbog povećanog opsega posla a uz suglasnost nadležnog ministarstva i prethodnu suglasnost Gradskog ureda za obrazovanje, sport i mlade proveden je natječaj za radno mjesto nastavnika etike na nepuno određeno radno vrijeme (do 31.8.2023). Ravnateljica predlaže kandidatkinju Ninu Matusinu za radno mjesto nastavnice etike.

Školski odbor jednoglasno daje suglasnost za zapošljavanje Nine Matusine na radno mjesto nastavnice etike na određeno nepuno radno vrijeme (13 sati nastave, 25 sati rada tjedno, 5 sati rada dnevno).

**Ad 3) Usvajanje zapisnika za reviziju fonda školske knjižnice**

Čita se zapisnik na koji članovi Školskog odbora jednoglasno donose suglasnost.

**Ad 4) Najam (promjene u cijeni)**

Programom javnih potreba u srednjoškolskom odgoju i obrazovanju Grada Zagreba za 2023. godinu došlo je do promjene u visini i valuti cijena kod davanja sportske dvorane u najam.

Promjene koje se tiču nas iznose:

-26,54 eura za 60 minuta (umjesto 190kn) za davanje na korištenje sportske dvorane veće od 300 m2 sportskim klubovima članovima gradskih sportskih saveza

-36,50 eura za 60 minuta (umjesto 250 kn) za davanje na korištenje sportske dvorane veće od 300 m2 građanima i sportskim klubovima koji nisu članovi gradskih sportskih saveza

Obzirom na promjene i obvezu traženja suglasnosti gradskog ureda na sklapanje ugovora ponovno šaljemo na suglasnost ugovore s Olimpikom, Ledom , Berti Erjavcem.

Ragbi klub Novi Zagreb dao je zamolbu za treniranjem ponedjeljkom i četvrtkom od 22.00-23.00. Navedeni klub trenirao je i ranije te ostvario lijepu suradnju sa Školom. Članovi Školskog odbora suglasni su da se gradskom uredu pošalje nacrt prijedloga ugovora te da im se da u najam pola dvorane (dijele termin s Olimpikom)

**Ad 5) Izmjena financijskog plana za 2023. godinu**

Ravnateljica izlaže izmjene financijskog plana koje se odnose na povećanje iznosa za pomoćnike u nastavi a koje povećanje je odredio Grad Zagreb.

Školski odbor jednoglasno prima na znanje.

**Ad 6) Ostavka člana Školskog odbora**

Ravnateljica upoznaje članove Školskog odbora sa ostavkom članice Ružice Palijan.

**Ad 7) Upisi**

Članovi Školskog odbora raspravljaju o potrebi prijemnog ispita za opći smjer I. gimnazije. Slažu se da su prijemni za prirodoslovno matematički smjer dali odlične rezultate. Članovi Školskog odbora jednoglasno su suglasni da se uvede prijemni i za opći smjer. Ministarstvu znanosti i obrazovanja uputiti će se Zahtjev za suglasnost za provjeru posebnih znanja kandidata iz članka 9. Pravilnika o elementima i kriterijima za izbor kandidata za upis u I. razred srednje škole- za opći i prirodoslovno matematički smjer. Zahtjev se mora uputiti sukladno Pravilniku do 31.3. 2023. Član Školskog odbora Nino Buić najavio je da će se zalagati za snižavanje bodovnog praga.

**Ad 8) Razno**

Predsjednica Školskog odbora Meri Matušan ističe kako je na igralištu koje koristi I. gimnazija došlo do pozitivnih pomaka. Neke od njih su: stavljene su nove mreže na golove, napravljeni su stolovi za stolni tenis…

Ravnateljica je obavijestila članove Školskog odbora da je umro Vjekoslav Šubić, jedan od donatora zaklade Akica. Članovi Školskog odbora sa zahvalnošću su se prisjetili lijepe nesebične geste kojom je ostavio 250.000,00 kn zakladi Akica. Sa prisjećanjem na donatore Zaklade- gospodina Šubića i gospođu Canki članovi Školskoga odbora završili su sjednicu.

Sjednica je završila u 19.30h.

**Zapisnik vodio: Predsjednica Školskog odbora:**

Ana-Marija Ljubljanović, tajnica Meri Matušan, prof.

**Dostavlja se:**

1. članovima Školskog odbora
2. ravnateljici
3. arhiva